ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός έδρας
των υπαλλήλων του Δημοτικού Λιμενικού Ταμείου Πάτμου, για το έτος 2024.
Καθιέρωση υπερωριακής απασχόλησης με αμοιβή 4 υπαλλήλων του Τμ. Πληροφορικής Π.Ε. Μα-
γνησίας και Σποράδων για το Α’ εξάμηνο του οικονομικού έτους 2024.
Τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου
Ελαιοκομίας Αμπελουργίας και Συστημάτων
Αγροοικολογικής Παραγωγής, του τμήματος Γεωπονίας της σχολής Γεωπονικών Επιστημών του
Ελληνικού Μεσογειακού Πανεπιστημίου.
ΑΠΟΦΑΣΕΙΣ
Αριθμ. 7043
(1)
Καθορισμός του ανώτατου ορίου των επιτρεπόμενων κατ’ έτος ημερών μετακίνησης εκτός
έδρας των υπαλλήλων του Δημοτικού Λιμενικού
Ταμείου Πάτμου, για το έτος 2024.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
- Των άρθρων 6, 6Α, 6Β και 280 του ν. 3852/2010 «Νέα
Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
- του άρθρου 3 της υποπαρ. Δ.9 της παρ. Δ του άρθρου 2 του ν. 4336/2015 «Συνταξιοδοτικές διατάξεις -
Κύρωση του Σχεδίου Σύμβασης Οικονομικής Ενίσχυσης
από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρηματοδότη-
σης» (Α’ 94), όπως αντικαταστάθηκαν με την παρ. 2 του
άρθρου 36 του ν. 4484/2017 (Α’ 110),
- του π.δ. 143/2010 «Οργανισμός Αποκεντρωμένης
Διοίκησης Αιγαίου» (Α’ 236).
2. Την υπ’ αρ. 86784/19.12.2022 (Υ.Ο.Δ.Δ. 1183) απόφαση του Υπουργού Εσωτερικών, με την οποία η Μαριάν-
να Νικολαΐδου του Αχιλλέα, διορίζεται στην θέση της
Μετακλητής Γραμματέως Αποκεντρωμένης Διοίκησης
Αιγαίου.
3. Την υπό στοιχεία οικ. 2/74450/ΔΕΠ/24.11.2015 εγκύκλιο του Γενικού Λογιστηρίου του Κράτους «Παροχή οδη-
γιών για την εφαρμογή των διατάξεων της υποπαρ. Δ9
της παρ. Δ του άρθρου 2 του ν. 4336/2015 ’’Δαπάνες
μετακινούμενων εντός και εκτός επικράτειας’’ (Α’ 94)».
4. Την υπ’ αρ. οικ. 1237/18.01.2023 (Β’ 240), (ΑΔΑ:
Ψ9ΚΔΟΡ1Ι-93Ξ) απόφαση Γραμματέως Α.Δ. Αιγαίου
περί μεταβίβασης αρμοδιοτήτων και παροχής εξουσιοδότησης υπογραφής διοικητικών πράξεων διοι-
κητικών πράξεων και εγγράφων - «με εντολή Γραμματέως Αποκεντρωμένης Διοίκησης Αιγαίου» στον/-ην
Προϊστάμενο/-η της Γενικής Διεύθυνσης Εσωτερικής
Λειτουργίας της Αποκεντρωμένης Διοίκησης Αιγαίου
και στους/-ις Προϊσταμένους/-ες των οργανικών μονάδων αυτής.
5. Το υπ’ αρ. 260/13.02.2024 έγγραφο του Δημοτικού
Λιμενικού Ταμείου Πάτμου, αποφασίζουμε:
Καθορίζουμε το ανώτατο όριο των επιτρεπόμενων κατ’
έτος ημερών μετακίνησης εκτός έδρας των υπαλλήλων
που υπηρετούν στο Δημοτικό Λιμενικό Ταμείο Πάτμου,
για το έτος 2024, ως εξής:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
8 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1578
Υπάλληλοι
α/α
Κλάδος/Ειδικότητα
Ανώτατο όριο ημερών κατ’ έτος
ΠΕ Διοικητικού Οικονομικού/ΠΕ Διοικητικού Οικονομικού
ΠΕ Μηχανικών/ ΠΕ Πολιτικών Μηχανικών
ΔΕ Διοικητικού-Λογιστικού/ΔΕ Διοικητικού-Λογιστικού
Από την απόφαση αυτή, προκαλείται συνολικά δαπάνη ύψους 3.750,00€ σε βάρος του προϋπολογισμού του
Δημοτικού Λιμενικού Ταμείου Πάτμου οικονομικού έτους 2024, όπου υπάρχουν εγγεγραμμένες πιστώσεις ως εξής:
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1578/08.03.2024
Κ.Α.
Ποσό
Τίτλος
10-6422
1.250,00€
Οδοιπορικά έξοδα και αποζημίωση μετακινούμενων υπαλλήλων
30-6422
2.500,00€
Οδοιπορικά έξοδα και αποζημίωση μετακινούμενων υπαλλήλων
Η απόφαση αυτή να δημοσιευθεί στην Εφημερίδα της Κυβερνήσεως.
Ρόδος, 5 Μαρτίου 2024
Με εντολή Γραμματέα Αποκεντρωμένης Διοίκησης
Ο Αναπληρωτής Προϊστάμενος της Διεύθυνσης
Διοικητικού - Οικονομικού Ν. Αιγαίου
ΑΡΙΣΤΟΤΕΛΗΣ ΜΑΡΚΑΝΤΩΝΗΣ
Ι
Αριθμ. 112714
(2)
Καθιέρωση υπερωριακής απασχόλησης με αμοιβή 4 υπαλλήλων του Τμ. Πληροφορικής Π.Ε. Μα-
γνησίας και Σποράδων για το Α’ εξάμηνο του οικονομικού έτους 2024.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 282, 283 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα Καλλικράτης» (Α’ 87).
2. Την υπ’ αρ. 15840/156612/4-10-2018 απόφαση του
Συντονιστή Αποκεντρωμένης Διοίκησης Θεσσαλίας Στερεάς Ελλάδας «Έγκριση της υπ’ αρ. 146/2018 (ορθή
επανάληψη) περί ολικής τροποποίησης - επικαιροποίησης του π.δ. 129/2010 (Α’ 222): ’’Οργανισμός της Περιφέ-
ρειας Θεσσαλίας’’ όπως ισχύει» (Β’ 4788).
3. Τις διατάξεις του άρθρου 20, για αποζημίωση για
εργασία καθ’ υπέρβαση του υποχρεωτικού ωραρίου,
του ν. 4354/2015,  «Διαχείριση των μη εξυπηρετούμενων δανείων, μισθολογικές ρυθμίσεις εφαρμογής της
συμφωνίας δημοσιονομικών στόχων και διαρθρωτικών
μεταρρυθμίσεων» (Α’ 176).
4. Την υπό στοιχεία 2/31029/ΔΕΠ/06-05-2016 (ΑΔΑ:
ΩΛ9ΣΗ-0ΝΜ) εγκύκλιο του Γ.Λ.Κ. «Παροχή οδηγιών για
την εφαρμογή των διατάξεων του κεφαλαίου Β’ του
ν. 4354/2015 (Α’ 176)».
5. Την υπ’ αρ. 2/1757/0026/10-01-2017 απόφαση του
Υπουργού Οικονομικών «Καθορισμός δικαιολογητικών
για την καταβολή αποζημίωσης για υπερωριακή, νυχτερινή, Κυριακών και εξαιρέσιμων ημερών, εργασία» (Β’ 17).
6. Την υπ’ αρ. 2042/18063/2019 απόφαση του Συντονιστή Αποκεντρωμένης Διοίκησης Θεσσαλίας - Στερεάς
Ελλάδας «Καθορισμός ωραρίου εργασίας σε 24ωρη βάση
καθώς και κατά τις Κυριακές και εξαιρέσιμες ημέρες των
υπαλλήλων της Περιφέρειας Θεσσαλίας» (Β’ 694).
7. Το γεγονός ότι από την παρούσα απόφαση προκαλείται δαπάνη ύψους 3.000,00 € σε βάρος του Ειδικού
Φορέα 073, ΚΑΕ 0511 για το Α’ εξάμηνο του οικονομικού
έτους 2024.
8. Το γεγονός ότι για την υπερωριακή απασχόληση για
το Α’ εξάμηνο έχουν προβλεφθεί σχετικές πιστώσεις στον
προϋπολογισμό οικονομικού έτους 2024 της Περιφέρειας Θεσσαλίας.
9. Το υπ’ αρ. 66505/9-2-2024 αίτημα δέσμευσης πίστωσης του Τμ. Πληροφορικής Π.Ε. Μαγνησίας και
Σποράδων.
10. Την υπό στοιχεία ΑΑ740/ΑΠ103940/27-2-2024
απόφαση ανάληψης υποχρέωσης (ΑΔΑ: 9Ζ0Γ7ΛΡ-4Ω0).
11. Τη διαπίστωση ανάγκης υπερωριακής απασχόλησης με αμοιβή για το Α’ εξάμηνο του οικονομικού έτους
2024, για 4 υπαλλήλους του Τμ. Πληροφορικής Π.Ε. Μαγνησίας και Σποράδων, πέραν του κανονικού ωραρίου
εργασίας τους, για την αντιμετώπιση των έκτακτων και
αυξημένων υπηρεσιακών αναγκών στο διάστημα ως
30.6.2024, πέραν του κανονικού ωραρίου εργασίας. Πιο
συγκεκριμένα, υπάρχουν σύνθετες μηχανογραφικές
ανάγκες, όπως προγραμματισμένες επιδιορθώσεις και
αναβαθμίσεις των υποδομών πληροφορικής, που είναι
απαραίτητο να εκτελούνται απογεύματα, ώστε να μην
διακόπτεται η λειτουργία της Υπηρεσίας, εργασίες διόρθωσης βλαβών σε βασικούς πόρους για τους οποίους
υπάρχει επείγουσα ανάγκη αποκατάστασης, ανάγκη για
τεχνική υποστήριξη τηλεδιασκέψεων του φορέα, που
εκτελούνται εκτός ωραρίου, όπως αυτές των συλλογικών
οργάνων, της πολιτικής προστασίας, κ.α., αποφασίζουμε:
α) Την καθιέρωση της υπερωριακής απασχόλησης 4
υπαλλήλων του Τμ. Πληροφορικής ΠΕ Μαγνησίας και
Σποράδων, κατά το Α’ εξάμηνο του οικονομικού έτους
2024, για την κάλυψη των ανωτέρω εκτάκτων και αυξημένων υπηρεσιακών αναγκών.
Ειδικότερα:
β) Καθιερώνουμε με αμοιβή υπερωριακής εργασίας
κατά τις απογευματινές ώρες των εργασίμων ημερών 120
ώρες έκαστος, ήτοι 480 ώρες συνολικά για 4 υπαλλήλους
του Τμ. Πληροφορικής ΠΕ Μαγνησίας και Σποράδων για
το Α’ εξάμηνο του έτους 2024,
γ) θα εκδοθεί απόφαση συγκρότησης συνεργείου υπερωριακής απασχόλησης, στην οποία θα αναγράφονται
ονομαστικά οι συμμετέχοντες υπάλληλοι, η κατηγορία/
κλάδος και το Μισθολογικό Κλιμάκιό τους,
δ) για την υπερωριακή εργασία θα τηρείται ξεχωριστό
δελτίο παρουσίας των υπαλλήλων και ο Προϊστάμενος
της Διεύθυνσης θα βεβαιώνει την υπερωριακή απασχόληση των υπαλλήλων του για το υπερωριακά παρασχε-
θέν έργο.
Η προκαλούμενη δαπάνη, η οποία ανέρχεται στο ποσό
των 3.000,00 € συνολικά, θα βαρύνει εγγεγραμμένες
πιστώσεις του προϋπολογισμού για το Α’ εξάμηνο του
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1578/08.03.2024
οικονομικού έτους 2024 της Περιφέρειας Θεσσαλίας Ειδ.
Φορέα 073 και Κ.Α.Ε 0511.
Η ισχύς της παρούσας άρχεται από την ημερομηνία
δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 4 Μαρτίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
Ι
Αριθμ. 1414/Φ20
(3)
Τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου
Ελαιοκομίας Αμπελουργίας και Συστημάτων
Αγροοικολογικής Παραγωγής, του τμήματος Γεωπονίας της σχολής Γεωπονικών Επιστημών του
Ελληνικού Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ
ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Τις διατάξεις του άρθρου 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτο-
βάθμια εκπαίδευση, πειραματικά σχολεία, Γενικά Αρχεία
του Κράτους και λοιπές διατάξεις» (Α’ 70).
2. Τις διατάξεις των άρθρων 75 έως 83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
3. Τις διατάξεις του άρθρου 46 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου με θέμα «Συγκρότηση της Συγκλήτου του Ελληνικού
Μεσογειακού Πανεπιστημίου ακαδημαϊκού έτους 2023 2024» (ΑΔΑ: 91ΘΩ46ΜΗ2Ι-20Ι).
5. Την υπό στοιχεία 3093/Φ20/05-03-2020 (Β’ 2518)
απόφαση του Ελληνικού Μεσογειακού Πανεπιστημίου με
θέμα Ίδρυση εργαστηρίου με τίτλο «ΕΡΓΑΣΤΗΡΙΟ ΕΛΑΙΟΚΟΜΙΑΣ ΚΑΙ ΣΥΣΤΗΜΑΤΩΝ ΑΓΡΟΟΙΚΟΛΟΓΙΚΗΣ ΠΑΡΑ-
ΓΩΓΗΣ» του τμήματος Γεωπονίας της σχολής Γεωπονικών
Επιστημών του Ελληνικού Μεσογειακού Πανεπιστημίου
και καθορισμός του εσωτερικού κανονισμού, όπως τροποποιήθηκε με την υπ’ αρ. 93/27-10-2022 απόφαση της
Συγκλήτου (ΑΔΑ: 9ΦΣΘ46ΜΗ2Ι-Φ1Ω).
6. Την υπό στοιχεία 7133/Φ20/09-10-2023 απόφαση
της Συγκλήτου με θέμα «Εσωτερικός Κανονισμός Λειτουργίας Πανεπιστημιακών Εργαστηρίων του Ελληνικού
Μεσογειακού Πανεπιστημίου» (Β’ 6074).
7. Την απόφαση της Συνέλευσης του Τμήματος Γεωπονίας στη συνεδρίαση με αρ. πράξης 102/Θ1/23-01-2024
με θέμα Τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου Ελαιοκο-
μίας Αμπελουργίας και Συστημάτων Αγροοικολογικής
Παραγωγής.
8. Την υπό στοιχεία 218/Φ20 απόφαση του Συμβουλίου Διοίκησης του Ελληνικού Μεσογειακού Πανεπιστη-
μίου με θέμα «Ορισμός Αντιπρυτάνεων του Ελληνικού
Μεσογειακού Πανεπιστήμιου» (Υ.Ο.Δ.Δ. 33/2023).
9. Την υπό στοιχεία 219/Φ20/2023 πράξη του Πρύτανη του Ελληνικού Μεσογειακού Πανεπιστημίου με θέμα
«Καθορισμός Τομέων ευθύνης Αντιπρυτάνεων - Μεταβίβαση αρμοδιοτήτων και σειρά αναπλήρωσης του Πρύτα-
νη του Ελληνικού Μεσογειακού Πανεπιστημίου» (Β’ 265).
10.
Την
υπό
στοιχεία
8768/Φ20/07-12-2022
(Υ.Ο.Δ.Δ. 1163) διαπιστωτική πράξη του Αντιπρύτανη του
Ελληνικού Μεσογειακού Πανεπιστημίου με την οποία
διαπιστώθηκε η εκλογή Πρύτανη του Ελληνικού Μεσογειακού Πανεπιστημίου.
11. Το γεγονός ότι με την παρούσα απόφαση δεν
προκαλείται δαπάνη σε βάρος του τακτικού προϋπολογισμού ή της κρατικής επιχορήγησης του Ιδρύματος,
αποφάσισε:
Την τροποποίηση του Εσωτερικού Κανονισμού Λειτουργίας του Πανεπιστημιακού Εργαστηρίου Ελαιοκο-
μίας Αμπελουργίας και Συστημάτων Αγροοικολογικής
Παραγωγής, ως ακολούθως:
Άρθρο 1
Ίδρυση-Αντικείμενο
Το Εργαστήριο με τίτλο «Εργαστήριο Ελαιοκομίας,
Αμπελουργίας και Συστημάτων Αγροοικολογικής Παραγωγής» (ΕΑΣΑΠ) εντάσσεται στον Τομέα Οπωροκη-
πευτικών και Αρχιτεκτονικής Τοπίου του Τμήματος Γεωπονίας της Σχολής Γεωπονικών Επιστημών του Ελληνικού
Μεσογειακού Πανεπιστημίου (ΕΛΜΕΠΑ). Ιδρύθηκε με
τη ν υπό στοιχεία 3093/Φ20/05- 06-2020 απόφαση της
Συγκλήτου του ΕΛΜΕΠΑ (Β’ 2518) και τροποποιήθηκε
με την υπ’ αρ. 39/27-10-2022 απόφαση της Συγκλήτου
(ΑΔΑ: 9ΦΣΘ46ΜΗ21-ΦΙΩ) και εξυπηρετεί τις εκπαιδευτικές και ερευνητικές ανάγκες σε επιστημονικά πεδία
των γεωπονικών επιστημών ώστε να προσφέρει στην
ανάπτυξη της ελληνικής γεωργίας και οικονομίας μέσω
των σημαντικών από αγροοικολογική, οικονομική και
κοινωνική άποψη, τομέων της ελαιοπαραγωγής, της
παραγωγής αμπελοοινικών προϊόντων και άλλων προϊόντων μεσογειακών δενδρωδών καλλιεργειών καθώς
και της βιολογικής γεωργίας. Τα επιστημονικά του πεδία άπτονται της αγροοικολογίας, της ελαιοκομίας, της
αμπελουργίας, της δενδροκομίας και της βιολογικής γεωργίας. Έμφαση δίνεται: α) Στη μελέτη της φυσιολογίας,
του αγροοικολογικού περιβάλλοντος, της επίδρασης των
καλλιεργητικών πρακτικών και των μεθόδων διαχείρισης στην παραγωγή και στην ποιότητα ελαιοκομικών
και αμπελοοινικών προϊόντων, β) στη μελέτη της περιβαλλοντικής ποιότητας ελαιοκομικών και αμπελοοινι-
κών προϊόντων και προσαρμογής της ελαιοκομίας και
της αμπελουργίας στην κλιματική αλλαγή και σε ακραία
καιρικά φαινόμενα, γ) στη μελέτη των αλληλεπιδράσεων
του αγροοικοσυστήματος των ελαιώνων και αμπελώνων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1578/08.03.2024
με την χλωρίδα και την πανίδα του αγροοικοσυστήματος
(συμπεριλαμβανομένων των εχθρών των καλλιεργειών),
δ) στη μελέτη και εφαρμογή των συστημάτων ολοκληρωμένης διαχείρισης ελαιώνων για την αντιμετώπιση
του δάκου της ελαίας με καινοτόμα συστήματα, ε) στη
μελέτη της μετασυλλεκτικής διαχείρισης των ελαιοκομικών προϊόντων, στ) στη μελέτη και εφαρμογή σύγ-
χρονων τεχνικών και τεχνολογιών στην ελαιοκομία και
στην αμπελουργία, στο πλαίσιο της Γεωργίας Ακριβείας, η) στη μελέτη σύγχρονων τεχνικών διαχείρισης του
νερού άρδευσης, και καινοτόμων τεχνικών διαχείρισης
του εδάφους ελαιώνων και αμπελώνων και οπωρώνων,
θ) στη μελέτη τεχνικών πρωίμισης και οψίμισης επιτραπέζιων σταφυλιών, ι) στη μελέτη και αξιολόγηση νέων
ποικιλιών, και στη μελέτη και αξιολόγηση γηγενών και
«ξεχασμένων» ποικιλιών ελιάς, αμπέλου και οπωροφόρων δένδρων, κ) στη μελέτη και εξέλιξη των τεχνικών
σταφιδοποίησης για την βελτίωση της ποιότητας της
σταφίδας, λ) στη μελέτη διαχείρισης αγροοικοσυστημάτων, συμπεριλαμβανομένης της καταγραφής και δια-
τήρησης της χλωριδικής και πανιδικής βιοποικιλότητάς
τους, μ) στη μελέτη βιοτικών και αβιοτικών παραγόντων
στα αγροοικοσυστήματα της ελαίας, της αμπέλου και των
δενδρωδών καλλιεργειών που μειώνουν την παραγωγικότητα των καλλιεργειών και η σύνταξη διαχειριστικών
σχεδίων τους, ν) στη δημιουργία πράσινων υποδομών
σε αγροοικοσυστήματα και ο σχεδιασμός, η εκτίμηση
της βιοενέργειας, των περιβαλλοντικών επιπτώσεων
δραστηριοτήτων σε αγροοικοσυστήματα, καθώς και λειτουργιών και υπηρεσιών του αγροτικού τοπίου, ξ) στην
ανάπτυξη αγροοικολογικών καλλιεργητικών τεχνικών με
σκοπό τη βελτίωση της ποιότητας και ανταγωνιστικότητας δενδρωδών καλλιεργειών, ο) στη μελέτη προσαρμο-
γής διαφόρων ειδών τροπικών και υποτροπικών φυτών
στο τοπικό περιβάλλον, π) στη ανάπτυξη και διάδοση
συστημάτων οικολογικής παραγωγής/βιολογικής γεωργίας και αειφόρων συστημάτων τροφίμων.
Άρθρο 2
Σκοπός
1. Την υποστήριξη των εκπαιδευτικών αναγκών του
Τμήματος Γεωπονίας, άλλων Τμημάτων της Σχολής ή άλλων Σχολών σε θέματα σχετικά με το γνωστικό αντικεί-
μενο του Εργαστηρίου, όπως ορίζεται στο άρθρο 1 του
παρόντος αλλά και με την ευρύτερη περιοχή γνωστικών
αντικειμένων του Τομέα Οπωροκηπευτικών και Αρχιτεκτονικής Τοπίου του Τμήματος Γεωπονίας του Ελληνικού
Μεσογειακού Πανεπιστημίου.
2. Τη διεξαγωγή και την ανάπτυξη ερευνητικών και συναφών δραστηριοτήτων στα οριζόμενα ως άνω γνωστι-
κά πεδία σύμφωνα με τις γενικές αρχές και κανονισμούς
του Ελληνικού Μεσογειακού Πανεπιστημίου.
3. Την ανάπτυξη προγραμμάτων διδασκαλίας και
έρευνας για προπτυχιακούς, μεταπτυχιακούς φοιτητές
και υποψήφιους διδάκτορες στο πλαίσιο των γνωστικών πεδίων του Εργαστηρίου καθώς και την οργάνωση
και παροχή επιμορφωτικών προγραμμάτων μέσω του
Κέντρου Επιμόρφωσης και Διά Βίου Μάθησης του ΕΛΜΕΠΑ σε όλα τα γνωστικά αντικείμενα που θεραπεύει.
4. Την οργάνωση σεμιναρίων, συμποσίων, συνεδρίων,
διαλέξεων καθώς και την προετοιμασία δημοσιεύσεων
και εκδόσεων.
5. Την κάθε μορφής ακαδημαϊκή συνεργασία με όλα
τα κέντρα ερευνών και ακαδημαϊκά ιδρύματα, της ημεδαπής και της αλλοδαπής.
6. Τη συνεργασία με δημόσιες υπηρεσίες, δήμους και
άλλους κοινωνικούς και επιστημονικούς φορείς για τη
συμβολή του Εργαστηρίου στη μελέτη επιστημονικών
και αναπτυξιακών ζητημάτων της χώρας.
7. Την παροχή υπηρεσιών κατά τα προβλεπόμενα από
την κείμενη νομοθεσία.
Άρθρο 3
Δραστηριότητες
Το Εργαστήριο δύναται να ασκεί τις ακόλουθες δραστηριότητες:
1. Καλύπτει σε προπτυχιακό και μεταπτυχιακό επίπεδο
τις διδακτικές και ερευνητικές ανάγκες του Τμήματος,
όπως και άλλων Τμημάτων του Πανεπιστημίου, σε θέματα που εμπίπτουν στο γνωστικό του αντικείμενο και
αποτελούν μέρος του προγράμματος σπουδών,
2. παρέχει εκπαίδευση μέσω πρακτικής άσκησης στα
γνωστικά αντικείμενα που θεραπεύει,
3. διεξάγει βασική και εφαρμοσμένη έρευνα στα γνωστικά του αντικείμενα, με σκοπό την ανάπτυξη νέας γνώ-
σης και την απόκτηση τεχνογνωσίας, τόσο σε θεωρητικό
όσο και σε πειραματικό - εφαρμοσμένο επίπεδο,
4. συνεργάζεται, κατόπιν απόφασης του αρμοδίου
οργάνου του ΕΛΜΕΠΑ, με Ανώτατα Εκπαιδευτικά Ιδρύματα (ΑΕΙ) της ημεδαπής, αναγνωρισμένα ιδρύματα της
αλλοδαπής, ερευνητικούς και τεχνολογικούς φορείς της
ημεδαπής και της αλλοδαπής, εφόσον οι επιστημονικοί
στόχοι τους συμπίπτουν ή είναι συναφείς με αυτούς του
Εργαστηρίου,
5. εξασφαλίζει πόρους και πηγές χρηματοδότησης
για την ενίσχυση της έρευνας στα αντικείμενα του
Εργαστηρίου,
6. συνεισφέρει στη δημιουργία νέων σύγχρονων και
ελκυστικών προγραμμάτων σπουδών πρώτου και δεύτερου κύκλου της ακαδημαϊκής μονάδας στην οποία
εντάσσεται, καθώς και στην αναβάθμιση των υφιστάμενων, στο πλαίσιο των γνωστικών αντικειμένων του
Εργαστηρίου,
7. παρέχει επιστημονικό και εξειδικευμένο συμβουλευτικό έργο προς τρίτα φυσικά ή νομικά πρόσωπα, ιδίως
με γνωμοδοτήσεις και μελέτες,
8. παρέχει εξειδικευμένες υπηρεσίες προς τρίτα φυσικά ή νομικά πρόσωπα σύμφωνα με την ισχύουσα νομο-
θεσία και τον σκοπό του ΕΛΜΕΠΑ, και ιδίως προς τους
φορείς του δημόσιου τομέα, όπως αυτός οριοθετείται
σύμφωνα με τις κείμενες σχετικές διατάξεις,
9. αναλαμβάνει την εκπόνηση ερευνητικών και αναπτυξιακών έργων/προγραμμάτων, την οικονομική δια-
χείριση των οποίων αναλαμβάνει ο Ειδικός Λογαριασμός
Κονδυλίων Έρευνας του ΕΛΜΕΠΑ, καθώς και την οργάνωση και παροχή επιμορφωτικών προγραμμάτων μέσω
του Κέντρου Επιμόρφωσης και Διά Βίου Μάθησης του
ΕΛΜΕΠΑ στα γνωστικά αντικείμενα του Εργαστηρίου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1578/08.03.2024
10. αναλαμβάνει τη διεξαγωγή βιομηχανικής έρευνας,
στο πλαίσιο συμφώνου συνεργασίας με επιχειρήσεις ή
βιομηχανίες της ημεδαπής ή αλλοδαπής,
11. υποστηρίζει σε επίπεδο προπτυχιακών, μεταπτυχιακών και διδακτορικών σπουδών τις διδακτικές,
ερευνητικές και αναπτυξιακές ανάγκες του Τμήματος σε
θέματα που εμπίπτουν στα αντικείμενα δραστηριότητας
του Εργαστηρίου,
12. διοργανώνει επιστημονικές διαλέξεις, ημερίδες,
σεμινάρια, συμπόσια, συνέδρια και άλλες επιστημονικές
εκδηλώσεις, και προσκαλεί επιστήμονες αναγνωρισμένου κύρους,
13. διεξάγει μελέτες σε θέματα που εμπίπτουν στα
αντικείμενα δραστηριότητας του Εργαστηρίου,
14. αναλαμβάνει και αναθέτει εξειδικευμένα έργα σε
τρίτους, προς εξυπηρέτηση των σκοπών του Εργαστηρίου,
15. κάθε άλλη δραστηριότητα που καθορίζεται από
τον εσωτερικό κανονισμό του Εργαστηρίου, εφόσον
προάγει τη διδασκαλία, την επιστήμη και την έρευνα στα
γνωστικά αντικείμενα του πανεπιστημιακού εργαστηρίου και είναι σύμφωνη προς τους σκοπούς, την αποστολή
του ΕΛΜΕΠΑ και την κείμενη νομοθεσία.
Άρθρο 4
Προσωπικό
1. Το Εργαστήριο μπορεί να στελεχώνεται από διδακτικό, ερευνητικό και λοιπό προσωπικό που υπηρετεί στο
Τμήμα Γεωπονίας της Σχολής Γεωπονικών Επιστημών του
Ελληνικού Μεσογειακού Πανεπιστημίου, των οποίων το
γνωστικό αντικείμενο και τα ερευνητικά ενδιαφέροντα
εμπίπτουν στα διδακτικά και ερευνητικά ενδιαφέροντα
του Εργαστηρίου. Το διδακτικό και ερευνητικό προσωπικό αποτελείται από καθηγητές πρώτης βαθμίδας,
αναπληρωτές καθηγητές, επίκουρους καθηγητές και
λέκτορες με γνωστικό αντικείμενο που εμπίπτει στα διδακτικά, ερευνητικά και επιστημονικά ενδιαφέροντα του
Εργαστηρίου. Το προσωπικό αυτό μπορεί να συμπληρώνεται από μέλη Εργαστηριακού Διδακτικού Προσωπικού
(Ε.ΔΙ.Π.) και μέλη Ειδικού Τεχνικού Εργαστηριακού Προσωπικού (Ε.Τ.Ε.Π.).
2. Στο Εργαστήριο δύναται να τοποθετείται διοικητικό
προσωπικό του πανεπιστημίου, καθώς και να απασχολούνται και οι ακόλουθες κατηγορίες προσωπικού:
α) Επισκέπτες καθηγητές και επισκέπτες ερευνητές,
β) ερευνητές επί συμβάσει,
γ) πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου σε περίπτωση εκτέλεσης έργων/
προγραμμάτων του Εργαστηρίου,
δ) προσωπικό του ΕΛΜΕΠΑ για την εκτέλεση πρόσθετου έργου επ’ αμοιβή.
Η μισθοδοσία του προσωπικού των περιπτώσεων (α)
έως (δ) δεν βαρύνει τον προϋπολογισμό του ΕΛΜΕΠΑ και
καλύπτεται αποκλειστικά από πόρους του Εργαστηρίου,
η διαχείριση των οποίων πραγματοποιείται μέσω του
Ειδικού Λογαριασμού Κονδυλίων Έρευνας.
3. Συνδεδεμένα μέλη του Εργαστηρίου μπορεί να είναι
Ομότιμοι Καθηγητές του τμήματος, Καθηγητές άλλων
τμημάτων του ΕΛΜΕΠΑ ή Πανεπιστημίων της Ελλάδας
ή της αλλοδαπής, προσωπικό ερευνητικών κέντρων και
ινστιτούτων της Ελλάδας ή της αλλοδαπής, μεταπτυχιακοί φοιτητές, υποψήφιοι διδάκτορες, διδάκτορες, μετα-
διδάκτορες και άλλοι ερευνητές.
Άρθρο 5
Διοίκηση - Αρμοδιότητες
1. Ο Διευθυντής του Εργαστηρίου εκλέγεται με τριετή
θητεία σύμφωνα με την κείμενη νομοθεσία. Ο Διευθυντής
ανήκει στις βαθμίδες του καθηγητή πρώτης βαθμίδας
ή του αναπληρωτή καθηγητή, όπως ο νόμος ορίζει. Ο
Διευθυντής αναπληρώνεται σε περίπτωση απουσίας ή
κωλύματος από το αρχαιότερο μέλος ΔΕΠ, στη βαθμίδα
του καθηγητή ή του αναπληρωτή καθηγητή. Σε περίπτωση απώλειας του Διευθυντή και εφόσον στο Εργαστήριο
δεν υπηρετούν μέλη ΔΕΠ στη βαθμίδα του καθηγητή ή
αναπληρωτή καθηγητή, η Σύγκλητος δύναται να ορίσει
ως Διευθυντή κατ’ εξαίρεση Επίκουρο Καθηγητή που υπηρετεί στο πανεπιστημιακό Εργαστήριο, έως την ημερο-
μηνία διορισμού μέλους ΔΕΠ στη βαθμίδα του καθηγητή
ή αναπληρωτή καθηγητή, σύμφωνα με την κείμενη νομοθεσία. Είναι δυνατή η εκλογή του ίδιου προσώπου ως
Διευθυντή για περισσότερες από μία θητείες. Η κατοχή
θέσης Διευθυντή του πανεπιστημιακού εργαστηρίου δεν
είναι ασυμβίβαστη με την κατοχή άλλου αξιώματος μονομελούς οργάνου διοίκησης του ΕΛΜΕΠΑ ή τη συμμετοχή
ως μέλους σε συλλογικά όργανα του Πανεπιστημίου.
2. Ο Διευθυντής του Εργαστηρίου ασκεί τις αρμοδιότητες που ορίζονται από την κείμενη νομοθεσία:
- Συντονίζει το διδακτικό (προπτυχιακό - μεταπτυχιακό) και ερευνητικό έργο του Εργαστηρίου,
- προΐσταται και εποπτεύει τη λειτουργία του πανεπιστημιακού εργαστηρίου,
- μεριμνά για την εφαρμογή του παρόντος κανονισμού,
των κανονισμών του πανεπιστημίου, των αποφάσεων
των οργάνων του ΕΛΜΕΠΑ, του Τμήματος και του Τομέα,
καθώς και για την τήρηση της νομοθεσίας,
- έχει την ιδιότητα του Επιστημονικού Υπευθύνου σε
έργα/προγράμματα του Ειδικού Λογαριασμού Κονδυλίων Έρευνας (ΕΛΚΕ), ο οποίος διαχειρίζεται τους ίδιους
πόρους του πανεπιστημιακού εργαστηρίου,
- εισηγείται προς τον Πρύτανη την τοποθέτηση ή διάθεση διοικητικού προσωπικού του ΕΛΜΕΠΑ για την
υποστήριξή του Εργαστηρίου,
- εισηγείται προς την Επιτροπή Ερευνών του ΕΛΚΕ την
πρόσληψη έκτακτου ερευνητικού, επιστημονικού και
λοιπού προσωπικού για τις ανάγκες του πανεπιστημιακού εργαστηρίου,
- υπογράφει τις συμβάσεις που συνάπτει το πανεπιστημιακό εργαστήριο για την παροχή υπηρεσιών προς
τρίτους,
- μεριμνά για τη στελέχωση, την οικονομική διαχείριση, την κατανομή των χώρων του Εργαστηρίου και την
καλή λειτουργία του,
- εισηγείται στη Συνέλευση του Τμήματος ή/και
στα αρμόδια όργανα του ΕΛΜΕΠΑ προτάσεις σχετικά
με την ανάπτυξη δράσεων ή/και τη στελέχωση του
Εργαστηρίου,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1578/08.03.2024
- υπογράφει κάθε έγγραφο που σχετίζεται με το Εργαστήριο,
- υπογράφει μνημόνια συνεργασίας, μετά από γνώμη του Τμήματος, με φορείς του δημόσιου ή ιδιωτικού
τομέα, τρίτα φυσικά ή νομικά πρόσωπα, εφόσον οι επιστημονικοί στόχοι τους συμπίπτουν ή είναι συναφείς με
αυτούς του εργαστηρίου,
- ασκεί κάθε άλλη αρμοδιότητα που ορίζεται από την
κείμενη νομοθεσία.
Η λειτουργία του Εργαστηρίου διέπεται από τον παρόντα Κανονισμό, τον Πρότυπο Εσωτερικό Κανονισμό
Λειτουργίας των Πανεπιστημιακών Εργαστηρίων και τον
Εσωτερικό Κανονισμό Λειτουργίας του ΕΛΜΕΠΑ.
Άρθρο 6
Εγκατάσταση-Υλικοτεχνική Υποδομή
1. Το Εργαστήριο στεγάζεται στο κτίριο Γεωπονίας και
το Αγρόκτημα, στις κεντρικές εγκαταστάσεις του ΕΛΜΕΠΑ, στο Ηράκλειο. Στους χώρους εγκατάστασης του
Εργαστηρίου υπάρχει πινακίδα με τον ακριβή τίτλο του
Εργαστηρίου.
2. Το Εργαστήριο λειτουργεί κατά τις εργάσιμες ημέρες
και ώρες σύμφωνα με τον Εσωτερικό Κανονισμό Λειτουργίας του ΕΛΜΕΠΑ.
3. Ο Διευθυντής ενημερώνεται πριν από τη διεξαγωγή
κάθε εργασίας που γίνεται στο Εργαστήριο στα πλαίσια
ερευνητικού προγράμματος ή άλλου έργου, που έχει
αποφασισθεί.
4. Η χρησιμοποίηση του εξοπλισμού του Εργαστηρίου επιτρέπεται μόνο στο προσωπικό του ή ερευνητές,
που έχουν ειδική επί των οργάνων αυτών εκπαίδευση
και εξουσιοδότηση από το Διευθυντή του Εργαστηρίου.
Κινητά όργανα και σκεύη, τα οποία παραδίδονται για
τη διεξαγωγή εργασιών, επιστρέφονται μετά τη χρησιμοποίησή τους στην κατάσταση που είχαν παραδοθεί.
5. Με τις συνεργασίες σε επίπεδο Τομέων ή Τμημάτων ή ακόμα και Πανεπιστημίου δίνεται η δυνατότητα
χρησιμοποίησης και άλλων συσκευών και οργάνων που
εξασφαλίζουν ποιότητα στη διδασκαλία και την έρευνα
και βοηθούν σημαντικά στη διεξαγωγή ερευνητικών
προγραμμάτων. Στο Εργαστήριο δύναται να απασχολούνται υπό τις υποδείξεις του Διευθυντή, φοιτητές και
των τριών κύκλων σπουδών καθώς και μεταδιδακτορικοί
φοιτητές σε συναφείς, με τα γνωστικά του αντικείμενα,
δραστηριότητες.
6. Στο Εργαστήριο τηρούνται οι προβλεπόμενοι όροι
λειτουργίας και υγιεινής σύμφωνα με τα προβλεπόμενα
στην κείμενη νομοθεσία. Στους χώρους εγκατάστασης
του Εργαστηρίου τοποθετούνται τα όργανα και ο εξοπλισμός, που είναι αναγκαία για τη διενέργεια των εργαστη-
ριακών ασκήσεων και των ερευνητικών ή αναπτυξιακών
προγραμμάτων.
Άρθρο 7
Έσοδα - Πόροι του Εργαστηρίου
Η λειτουργία του Εργαστηρίου γίνεται από πόρους, οι
οποίοι προέρχονται από:
1. Την υλοποίηση ερευνητικών, αναπτυξιακών προγραμμάτων που πραγματοποιούνται για ίδιο λογαριασμό
ή λογαριασμό τρίτων,
2. τη διάθεση ερευνητικών και γενικά επιστημονικών
προϊόντων,
3. την παροχή υπηρεσιών σύμφωνα με την κείμενη
νομοθεσία,
4. τις ειδικές εισφορές και χρηματοδοτήσεις από διεθνείς οργανισμούς, δημόσιες ή ιδιωτικές επιχειρήσεις
και Νομικά ή Φυσικά Πρόσωπα,
5. τις κληρονομιές, τις δωρεές και τις κληροδοσίες στο
Ελληνικό Μεσογειακό Πανεπιστήμιο για τους σκοπούς
του πανεπιστημιακού εργαστηρίου,
6. συνέδρια και εκπαιδευτικά σεμινάρια,
7. τις τυχόν πιστώσεις που διατίθενται από το Τμήμα
Γεωπονίας του Ελληνικού Μεσογειακού Πανεπιστημίου
σύμφωνα με την κείμενη νομοθεσία,
8. από κάθε άλλη νόμιμη πηγή.
Άρθρο 8
Τηρούμενα Βιβλία
Για τις ανάγκες του Εργαστηρίου τηρούνται τα ακόλουθα στοιχεία σε έντυπη ή ηλεκτρονική μορφή:
Α. Υποχρεωτικά:
1. Βιβλίο πρωτοκόλλου.
2. Αρχείο εκπαιδευτικών δραστηριοτήτων.
3. Μητρώο μελών Εργαστηρίου.
4. Αρχείο ερευνητικών δραστηριοτήτων.
5. Βιβλίο περιουσιακών στοιχείων (πάγιος εξοπλισμός).
Β. Προαιρετικά:
1. Φάκελος οικονομικών στοιχείων κάθε έτους.
2. Φάκελος ετήσιου απολογισμού δραστηριοτήτων.
3. Κατάλογος επιστημονικών βιβλίων και περιοδικών.
4. Αρχείο ερευνητικών δεδομένων.
5. Βιβλίο αποθήκης/υλικών (αναλωσίμων).
6. Μηχανογραφημένο αρχείο πληροφοριών για τις
υπηρεσίες προς τρίτους.
Με απόφαση του Διευθυντή μπορεί να τηρείται και κάθε
άλλο βιβλίο ή στοιχείο που προβλέπεται από την ισχύουσα νομοθεσία ή κρίνεται απαραίτητο για το Εργαστήριο.
Άρθρο 9
Σφραγίδα - Τίτλος
1. Ο κύριος τίτλος του Εργαστηρίου είναι «Εργαστήριο
Ελαιοκομίας, Αμπελουργίας και Συστημάτων Αγροοικολογικής Παραγωγής» (ΕΑΣΑΠ).
Ο κύριος τίτλος αναγράφεται σε κάθε έντυπό του,
αποτυπώνεται σε στρογγυλή σφραγίδα αλληλογραφίας από κοινού με τους τίτλους «Ελληνικό Μεσογειακό
Πανεπιστήμιο» και «Τμήμα Γεωπονίας» και αναρτάται
στους χώρους που δραστηριοποιείται το Εργαστήριο.
2. Για τις σχέσεις του με το εξωτερικό το Εργαστήριο
χρησιμοποιεί τον τίτλο «Laboratory of Olive, Vine and
Agroecological Production Systems (LOVAPS)». Ο κύριος
τίτλος αναγράφεται σε κάθε μη ελληνόγλωσσο έντυπο
του, αποτυπώνεται σε στρογγυλή σφραγίδα αλληλογραφίας από κοινού με τους τίτλους «Hellenic Mediterranean
University» και «Department of Agriculture» και αναρτάται στους χώρους που δραστηριοποιείται το Εργαστήριο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1578/08.03.2024
Άρθρο 10
Έναρξη ισχύος
Η ισχύς του παρόντος Κανονισμού αρχίζει από τη δημοσίευσή του στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Ηράκλειο, 1 Μαρτίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1578/08.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201578.pdf | Tokens: 29143]